
DAINOS IR JŲ REIKŠMĖ. 


Linksmiausiasįžimogaus gyvenimo lai- 
kuotarpis yra jaunystė. Tą linksmumą 
išreiškia: tai šokiais, tai įvairiais žaidi- 
mais, o ypač dainomis. Apie jas tat ir 

„ pakalbėsime. 

Gyvendami, kiekviename žingsnyje 
girdime įvairių balsų, maloniai klauso- 
mės girios ošimo, paukščių čiulbėjimo 
Vasarą nuėjęs į gražiai gėlių išmargintą 
pievą, lengvai galėsi išgirsti šimtus tūk- 
stančių melodijų, įvairiausių vabzdžių, 
paukštelių čiulbėjimų; ir taip visa gyvoji 
gamta ištisą dieną nenuilstamai linksmi- 
nasi, džiaugdamasi gražiausiomis pava- 
sario dainomis. | gyvulius, paukščius ir 
net vabzdžius, didelę įtaką daro muzika 
ir dainos. 

Zmogus, kilniausias žemės gyvento- 
jas, nepalyginamai labiau pasiduoda dai- 
nos įtakai. Jis nori visą savo gyvenimą 
dainų garsais persunkti. Kaip jisai gėrisi 
pavasari paukščių dainomis! O ką be- 
kalbėti apie dainas, išplaukiančias iš 
žmogaus krūtinės, kame ne vien garsai 
girdisi, bet ir įvairūs sielos pergyveni- 
mai atsispindi. Kodel dainos taip myli- 
mos? Gyvuliaiai jas myli, nes dainos 
jiems maloniai erzina jausmus. Žmogus 
gi dar daugiau, jis dainoje netik pasi- 
tenkinimą, malonumą suranda —bet daina 
yra geriausiu jo draugu, ji žmogui padeda 
skausmuose, džiaugsme, priespaudoje ir 
nuovargyje. Todel sielos kovoje su sil- 
pnybėmis daina, auklėja kilnias žmogystas, 
priduoda visai tautai tvirtybės. Kuomet 
aplanko žmogų tamsios gyvenimo va- 
landos, ištinka sielos ar kūno skausmai, 
jis paguodos ieško dainoje, kuri visus 
tuos vargus ir skausmus, kaip motyna 
verkiantį kūdikį, nuramina. Jei tavo dvasia 
kankinasi—ramink ją daina. Nevien sun- 
kiose valandose, bet ir džiaugsmo valan- 
dos be. dainos neįmanomos, 
čia vieto% neranda, trumpai tveria džiau- 
gsmo valanda. Ypatingai žmogus grie- 
biasi dainos, kada jį vargina sunki gy- 
venimo našta. Pasiskaitykim baudžiavos 
Jaikų dainas ir pastebėsim šios minties 
teisingumą. Tą pati rodo ir vokiečių 
okupacijos sunkūs laikai. Mūsų krašto 
dainų tonas ir šiandieną yra liūdnas. 
Ir visuomet, juo didesni vargai spau- 
džia, juo galingiau ir širdingiau dainų. 
aidai skamba. Dažnai matome, kai nu- 
vargę piovėjai, artojai daina susistiprinę, 
žengia tvirtais žingsniai, lyg vargo ne- 
matę. 

Svarbu daina ir kare, kur su dideliais 
vargais susiduriama. Garsusis Napoleo- 
nas pjasakė: „Aš laimėjau karą, nes man 
padėo Marsalietė“. Ir garbingoms lietu- 
vių pergalėms daug padėjo dainos, jos 
priduodavo mūsų karžygiams drąsos ir 
narsumo. : 

Skambūs dainos aidai tildo žmo- 
nių aistras, atstumia pagundas — tai pui- 
kūs šarvai kovojančiai sielai su pagun- 
domis. Todel apie tuos, kurie myli dai- 
nas ir nuolat dainuoja, yra gerai mano- 


Jei daina“ 


ma, laikoma kilnios dvasios žmonėmis. 
Ir suprantama. 

Kaip varpo skambėjimas išbaido iš 
varpinės viską teršančius žvirblius ir sa- 
vo nuolatiniu skambėjimu, jiems sugrįžti 
neleidžia, taip dainuojantis žmogus iš- 
baido iš savo širdies visokias pagundas, 
blogus įpročius, net aistras ir jei toji 
daina nuolat skamba, tai tie „svečiai“ 
lyg žvirbliai, bijo į žmogaus širdį atsi- 
lankyti, nors kartais pašaliuose ir pasi- 
rodo. 

Daina žmonių gyvenime vaidina la- 
bai didelį vaidmenį, ypatingai jaunimo 
tarpe. Neveltui mūsų garsus dainius apie 
dainas atsiliepė: 


„Oi, dainos dainelės) jūs mano patiek 
Visi širdies skausmai pas jumis palieka, 
Tada aš laimingas, kada jus dainuoju 
Tada su. ašaromis vargelius rokuoju“. 


Daina auklėja kilnius tautiečius, o tau- 
tai gerai išauklėti tautiečiai — tai viskas. 
Bet io negana: Daina visais amžiais jungė 
krūvon, stiprindama tautos galybę; daina 
išlaikė mūsų lietuvišką kalbą; daina nu- 
rodo mums savojo lietuvio grynos sie- 
los prakilnumą — vargus, liūdnumus ir 
džiaugsmus; daina lietuvio sielos veidro- 
dis; daina lietuvio bioskopas ir tt. O visi 
tie dainos darbai ar nestiprina mumyse 
tautinės drąsios: ar neugdo patriotiš- 
kumo? 

Lietuvių dainos savo charakteringu- 
mu, skambumu ir malonumu, kaip se- 
niau, taip ir šiandieną, daugelį kita- 
taučių priverčia lietuvių kalbą išmoktii. 

O kaip su pasigailėjimu reikia pasa- 
kyti apie kai kuriuos mūsų inteligentus, 
mokytojus ir kitus, kurie labai mažai 
kreipia domės į mūsų dainas ir mažai 
jomis įdomaujasi, gėdinasi savo kalbos 
perlo — dainos, bet ieško svetimos „kul- 
tūros perlų“. Ypatingai miestelių ir šiaip 
didesnių centrų lietuvių jaunimas, atšalęs 
nuo lietuviškų dainų. Kaip teisingai sa- 
ko dainius Maironis: 


„Tėvynės dainos, jūs malonios! 

Jūs širdį žadinat saldžiai! 

Kodel tai mūsų gražios ponios, 
Negieda jūsų jau senai? 

Joms akys melsvos, rankos baltos, 
Bet širdys — tos, kaip ledas šaltos... 
Tėvynės, dainos, jūs auksinės, 

Be jūsų šala mūs krūtinės“. 


Tat ir mums laikas atgaivinti lietu- 
tuviškąją dainą, laikas patiems išmokti 
ir savo broliukus ir sesutes išmokyti 
gražių lietuviškų dainų. 

„Tegul bėga mūsų upės į mares gi- 
liausias. 

Tegul skamba mūsų dainos po ša- 
lis plačiausias“. 

Kazys Gaižutis. 

Lietuvos vyriausybės notos atbalsiai. 


Dabartinis Tautų Sąjungos pirminin- 
kas Adatci per sekretarijatą paskelbė šį 
del Lietuvos vyriausybės notos pranešimą: 

„Tautų Sąjungos Tarybos pirminin- 
kas Adatci ir Lietuvos-Lenkijos klausi- 
mo Sąjungos Taryboje referentas Quino- 
nes de Leon pirmame savo posėdyje, įvy- 
kusiame VI!.19 d. Paryžiuje ištyrė prof. 
Voldemaro 1929 m. VII.12 d. notą, lie- 
čiančią pasienio sumišimų pavojus. Pa- 
ėmus domėn, kad ta nota buvo paduo- 
ta Lenkijos vyriausybės žinion, Tarybos 
pirmininkas ir referentas rado galimu 
sulig Sąjungos Tarybos 1927 m. XII.10 d. 
rezoliucijos 7$ prieš nutarimo priemimą 
del Lietuvos vyriausybės skundo palaukti 
Lenkijos vyriausybės pastabų. Tos pa- 
stabos gautos sekretarijate rugpiūčio 
mėn. 2 d. 


Rugpiūčio 2 d. posėdyje Sąjungos 
Tarybos pirmininkas Adatci ir Lietuvos- 
Lenkijos klausimų referentas Quinones 
de Leon ištyrė Lenkijos vyriausybės pa- 
stabas bei Lietuvos notą prisilaikant nu- 
sistatymo, kuris Tarybos raporte ir re- 
zoliucijoj buvo priimtas 1927.XII.10 d. 
Iš referatų darbo seka, kad galima tikė- 
tis, jog abidvi pusės neatsisakys nuo 
iškilmingųjų pasižadėjimų, kuriuos pri- 
siėmė prie Tautų Sąjungos Tarybos 
1927 m. gruodžio mėn. Sąjungos Tary- 
bos p rmininkas Adatci ir Lietuvos-Len- 
kijos klausimų referentas Ouinones de 
Leon nutarė kreiptis į generalinį Tautų 
Šąjungos sekretarijatią prašydami, kad 
praneštų apie bylos aktus Sąjungos Ta- 
rybai bei Lietuvos vyriausybei“. 


Iš Klaipėdos lietuvių gyvenimo. 


Antradienį liepos mėn. 30 d. 11 val. 
Šilutėje „Kaizerhofi“ viešbutyje įvyko lie- 
'uvių susivienijimo Klaipėdos krašte sky- 
rių atstovų nepaprastas visuotinis suva- 
Žiavimas. Susirinkimą atidarė lietuvių su- 
sivienijimo centro valdybos pirmininkas, 
Klaipėdos seimelio atstovas p. Borcher- 
tas. Suvažiavimas buvo labai skaitlingas, 
visi skyriai, išskyrus vieną, atsiuntė sa- 
vo atstovus. P. Borchertas sveikino at- 
vykusius skyrių atstovus ir padėkojo 
jiems už gausų dalyvavimą. Patikrinus 
centro valdybos sekretoriui p. Bruvelai- 
čiui atstovų atvykimą, pradėta svarstyti 
lietuvių susivienijimo įstatymų pakeiti- 
mai. Pasiūlytieji įstatų pakeitimai buvo 
beveik vienbalsiai priimti. Iš priimtųjų 
pekeitimų pažymėtini sekantieji; 1) re- 
miantis tuom, kad Klaipėdos krašto mo- 


kyklose abi krašto kalbos būtų dėsto- 
mos taip, kad mokiniai gerai žinotų 
tiek lietuvių tiek vokiečių kalbas, remti 
lietuvių tautinį, kultūrinį ir ūkiškąjį plė- 
tojimąsi; 2) rūpintis, kad piliečiai galė- 
fų nevaržomai atlikti savo reikalus, su- 
sirašinėdami su įstaigomis savo gimtąja 
kalba; 3) daryti nuolat pastangų ūkiš- 
kam Klaipėdos krašto ir jo gyventojų 
su kitomis Lietuvos Respublikos dalims- 
suartėjimui ir 4) rūpintis gerinti Klaipėi- 
dos krašto ūkininkų būklę. Baigdamas 
susirinkimą p. Borchertas padėkojo sky- 
rių atstovams už jų darbą ir pabrėžė, 
kad valdyba yra dėkinga Klaipėdos 
krašto gubernatoriui p. Merkiui, kuris 
visuomet ypatingai rūpindavosi Klaipė- 
dos krašto ūkininkų būkle. 


Trakų pilies darbai. 


Trakų pilies kasinėjimai ir sustipri- 
nimo darbai yra tik pradėti. Jau kuni- 
gaikščių rūmų bokštas tiek atkastas, kad 
galima pažinti, koks jo buvo plotis ir 
kaip jis buvo iš šonų sustiprintas. Dar 
negalima spręsti, kokios buvo bokšte 
durys: ar jos vedė į gyvenamą jį butą. 
ar į kiemą, kurs pagal darbų vedėjo 
nuomonės, turėjęs čia būti. Kol kas nė- 
ra įtikinančių davinių spėti, kad būtų 
buvęs ten kiemas. kur istorikų spėji- 
mais buvo Lietuvos karalių — kunigaik- 
ščių pasitarimų salė. Sienos žemėse 
gražiai išsilaikė ir plytos atrodo šviežios. 
Iškasti radiniai rodo, kad pilis buvo 
gražiai dabinta, stogas buvo dengtas 
gražaus darbo čerpėmis (dachowki). 


Rasta keletas stiklo gabalėlių. Stiklas 
storokas ir dabintas. Pavojingiausia mus 
ro dalis sustiprinta gila žemėsna į leista 
murine paspirtimi. Ar tai žiemą, ar jau 
darbus pradėjus, grokai pasirode iš abie- 
jų pusių bokšte plyšys, kurs matyt pri- 
vertė duoti iš priekio bokštui ilgus me- 
dinius spyrius, kurie vargiai, ar sulai- 
kys gresantį virtimo pavojų. Gerai stip- 
rinama pietų pusės siena ir langai. At- 
rodo, kad darbams stinga lėšų, nes dar- 
bininkų yra mažoka. Verta pagyrimo, 
kad čia pat saloje renkamos ir grupuoja- 
mos kol kas mediniame sandelyje iškasa 
mos retenybės. Darbus veda inžinierius 
p. Borovskis. Esą vilties, kad kita vasa- 
rą darbas eisiąs daug sparčiau. 


Tautinių Mažumų kongresas Ženevoje. 


Šio mėn. 25—28 «dienomis Genevoje 
įvyks V-tas iš eilės viso pasaulio tauti- 
nių mažumų kongresas. Jame žada da- 
lyvauti apie 34 tautinių mažumų alsto- 
vai. Kongrese, kaip matyt iš dienotvar- 
kės, bus svarstomi labai svarbūs klau- 
simai, kaip 1) Tautų Sąjunga ir tauti- 
nės mažumos, 2) Tautinių mažumų spau- 
dos užduotys, statistikos veikalo išleidi- 
mas ir t. t... 


Tuo klausimu šiomis dienomis lan- 
kėsi Vilniuje Tautinių Mažumų vykdo- 
mojo komiteto generalinis sekretorius 
dr. Ewaldas Ammandė. Jis turėjo Vil- 
niuje pasitarimų su lietuviais, gudais ir 
žydais. 4 7 Er 
“Ar šiemet Rytų Lietuvos lietuviai da- 
lyvaus šiame kongrese, iki šiol dar ne- 
paaiškėjo. 

UKIO SKYRIUS. 


Rugius ir vasarojų nuvalius. 


Rugiai pas mus jau beveik visur nu- 
piauti. Jei tik vieną-kitą dieną pabus 
Šilti ir sausi orai, tai netrukus laimingai 
juos suvalysime. 

Kai del vasarojaus, tai pastarasis 
šiais metais prinoks kiek vėliau, nes ligi 
šioliai miežiai ir avižos dar visiškai žali. 
Kitais metais miežiai prinokdavo kiek 
anksčiau, beveik kartu su rugiais. Iš da- 
lies ši aplinkybė išeina ūkininkų nau- 
dai, nes darbai netaip susiburia vienu 
laiku. Iš kitos-vėl pusės vėliau nupiau- 
tą vasarojų sunkiau suvalyti, nes tuo 
laiku daugiau būna lietais. Turint tai 
omeny ūkininkai geriau padarys anks- 
čiau vasarojų pasėję. 

Rugius ir vasarojų nuo lauko nuva- 
lius, prasideda labai svarbūs ūkio dar- 
bai, kurie būtinai reikia tuojau atlikti ir 
nuo kurių daug pareina būsimųjų metų 
javų derlius. Apie tuos darbus čia ir 
pakalbėsime skyrium. 


Rugienų arimas. 


Šiuo klausimu jau nekartą leko kal- 
bėti ir tai ne vėliau kaip šiais metais. 
Bet gerai žin6odan i mūsų ūkininkų ap- 
sileidimą, randame reikalingu priminti 
apie šį taip svarbų darbą dabar, tai yra 
kada jis labiausia yra aktualus, kad ūki- 
ninkai nepražiopsotų gero laiko. 

Turiu pastebėti, kad ne visi ūkinin- 
kai pasinaudoja laikraščių pamokymais, 
Antai, savo laiku buvome rašę apie pie- 
vų ir dobilų Šienavimą. lr kas iš to? 
Daugelyje vietų ūkininkai valo šieną ir 
dobilus tik dabar, tai yra jie pradėjo 
šienauti tada, kai žolės lauke apdžiūvo. 

Reikia tikėties, kad panašiai bus ir 
su šiuo mūsų patarimu. Bet jei kiek- 
vienam sodžiuje pasinaudos vienas-kitas 
ūkininkas, tai ir tai bus gerai, Bet grįž- 
kime prie temos. 

Iš rudens pas mus ūkininkai įdirba 
dirvą labai blogai, teisingiau pasakius 
visai nieko nedaro ir visus darbus ati- 
deda pavasariui. Kuomet paklausi, kode! 
taip daro, tai visuomet atsako, kad ki- 
taip pasielgti negalėję, nes neturėję lai- 
ko. Kad mūsų ūkininkai kartais iš tik- 
rųjų maža tam turi laiko, tai tiesa. O 
tai todel, kad pas mus paprastai vienu 
laiku susiburia daugelis ūkio darbų, kaip 
antai; šienavimas, javų valymas, pūdy- 
mo, įdirbimas ir t. tt Taip dalykams 
esant ūkininkas neatlikęs vieno daibo 
metasi prie kito ir nė vieno kaip. rei- 
kia neatlieka. nas gi čia kaltas?— Žino- 
ma, kad pats ūkininkas. Jeigu savo lai- 
ką atatinkamai nusiskirstytų, jeigu visus 
ūkio darbus atliktų savo laiku, tai to 
nebūtų. 

Mūsų ūkininkai gana daug laiko su- 
gaišina ir visai be reikalo, būtent vaikš- 
čiodami į turgus. Vasaros metu, kuomet 
ūkyje daug darbo, vaikščiojimas į tur- 
gus yra neleistinas dalykas. 
+4 Nupiovę rugius mūsų ūkininkai ne- 
kuomet atatinkamai nejdirba iš rudens 
rugienų. Labai gerai, jei rugienas iš ru- 
dens išaria vieną kartą. Tačiau dažniau- 
sia pas mus rugienos stovi nejudintos 
ligi pat pavasariui. Užtat pavasarį žemę 
varto be jokio pasigailėjimo du ir net 
tris kartas ir tai lengvose: žemėse! Pa- 
sekinės esti labai blogos: vietoj to, kad 
žemę padarius javams tinkamesnę, pa- 
vasario arimu ją visiškai išdžiovina ir 
javų sėją suvėlina. Vėlai pasėtas vasa- 
rojus blogai sudygsta, būna retas ir iš 
karto jį apiponavoja įvairiausios piktžo- 
lės. Kad taip ištikrųjų yra, tai ūkininkai 
gali įsitikinti pasižiūrėję į savo javus. , 

Panašus ūkininkavimas šiais laikais 
yra visiškai neleistinas, nes jis prives 
mūsų ūkį prie galutino bankruto. Kas 
panašaus žemės įdirbimo būdo nepames, 
tai už vienų-kitų metų ir kelnių nebe- 
teks. 

Kad visa to neatsitiktų, ūkininkai 
būtinai turi atatinkamai žemę įdirbti iš 
rudens. Jeigu iš rudens darbo kaip rei- 
kia neatliksi, tai klaidas pavasarį patai- 
syti nebus galima. 

Todel, kaip tik rugius nuo lauko nu- 
valote, reikia rugienas tuojau plonai 
įšarti, Kai arimas pradžius, tuojau iš- 


akėjama. Prieš žiemą rugienas reikia 
suarti dar kartą, bet jau kaip galima gi- 
liau, vienok neišverčiant dykosios že- 
mės į viršų, kas yra negeistina, Prieš 
žiemą suartą dirvą paliekama vagose 
ligi pavasariui. Panašiai prirengtą dirvą 
pavasarį aiti jau nereiks ir galėsite 
sėti vasarojų stačiai po drapaku. 
Dabar pažiūrėkime, kodel rugienas 
reikia du kartu arti iš rudens ir kodel 
negali būti gero vasarojaus derliaus ta- 
da, kuomet ūkininkai rugienų iš rudens 
arba visai nesuaria, arba suaria tik kartą. 


giams, tai visuomet juose pamatysime 
nemaža visokios rūšies piktžolių. Tos 
piktžolės paprastai nunoksta anksčiau už 
rugius ir išbarsto savo sėklas į rrgieną. 
Piktžolių sėklos gali ilgai gulėti dirvos 
paviršiuje, net apartos žemėje ir savo 
daigumo nenustoja, Jeigu iš rudens aria- 


‘me rugienas tiktai kartą, paprastai vėlai 


rudenyje, tai tuomi piktžolių nesunaiki- 
name, bet tiktai apariame. Prieš vasa- 
rojaus sėją dirvą paprastai vėl ariame ir 
išverčiame piktžolių sėklas į viršų, kur 
jos greit sudygsta ir pradeda stelbti va- 
sarojų. Piktžolės ne tiktai stelbia vasa 
rojų, jos savo augimu išima iš dirvos 
daug drėgmės ir maisto dalių ir tuomi 
javus nuskriaudžia, Piktžolės labai ken- 
kia javams. Kad mūsų laukuose nebūtų 
piktžolių, tai javai kur kas geriau už- 
augtų. Todel piktžoles reikia visomis iš- 
galėmis naikinti. 

Norint piktžolės išnaikinti, reikia jas 
pirma sudaiginti. Sudygusias piktžoles 
jau bus lengva sunaikinti. Jeigu rugie- 
nas arsime iš rudens du kartu, tai tada 
kaip tik daugiausia piktžolių sunaikinsi- 
me. Mat, pirmu negiliu arimu ir akėji- 
mu mes pridengiame piktžolių sėklas, 
kurios esant šiltesniems orams tuojau 
pradeda dygti ir dirva sužaliuoja. Visas 
sudypgusias piktžoles mes paskui sunai- 
kiname antru gilesniu arimu. 

Turiu pastebėti, kad ir panašiai el- 
giantis ne vienais metais visas piktžoles 
išnaikinsite. Mat, dalis piktžolių sėklų 
paliks žemėje ir išsivertę į viršų vis del- 
to sudygs. Tačiau kurių neišnaikinsite 
pirmais metais, tai išnaikinsite antrais ir 
trečiais metais. 

Jei rugienas arsite du kartu iš rudens, 
tai pamatysite, kad vasarojaus laukas 
bus kas kartas mažiau piktžolėmis už- 
dergtas. Už vienų-kitų metų piktžolių vi- 
sai nepaliks. 

Panašus rugienų įdirbimas svarbus ne 
tiktai piktžolių naikinimo atžvilgiu. Da- 
lykas tame, kad jei dirvą ilgesnį laiką 
paliekame pliką, tai ji greit išdžiūsta. 
Išdžiūvusi dirva greit supuola ir nejeina 
į ją oras, tai dirvoje sunkiai viskas pūs- 
ta, kitaip sakant, maža atsiranda auga- 
lams reikalingo maisto. Jeigu rugius 
nuvalę rugienas tuojau išariame, tai tuo- 
mi pridengiame ne tiktai piktžolių sėk- 
las, bet taipogi rugienas ir dirvos pavir- 
šių supūriname. | supurintą dirvą leng- 
vai įeina oras. di: va taip greit neišdžiūsia 
ir todel apartos rugienos greit pradeda 
pūti.  Gilesnis rudens arimas dar giliau 
žemą supurina, tiktai jo niekuomet ne- 
reikia žiemai akėti. Giliau suarta prieš 
žiemę dirva geriau išsivėdina ir daugiau 
į save prisigeria drėgnumo, kuris taip 
reigalingas mūsų vasarojaus dygimui. 

Panašiai prirengtą dirvą pavasarį jau 
arti nereikia ir užtenka tiktai išdrapa- 
kuoti. Todel anksti pavasarį, kaip tik 
dirva pakankamai pradžiūsta ir prie 
įrankių nesivelia, dirvą drapakuojame ir 


^ tuojau sėjame vasarojų, kol žemė dar 


neišdžiuvo. Į drėgnesnę dirvą pasėti ja- 
vai greičiau sudygsta ir tada jiems ma- 
žiau pavojingos būna ir ilgesnės sausu- 
mos. Neužmirškite, kad ankstyvesnė va- 
sarojaus sėja pas mus yra ne mažiau 
svarbi, kaip ir geras, dirvos įdirbimas. 
Visuomet geresnius javus turės tas ūki- 
ninkas, kuris ankščiau pasės vasarojų. 

Panašų rugienų įdirbimą galima pa- 
keisti lengvose žemėse. Kadangi į leng- 
vas žemės ir taip lengviau įeina oras, O 
arimas gali jas be įokio reikalo išdžio- 
vinti ir tada pridengtos piktžolių sėklos 
nesudigs. Todel lengvose žemėse vietoj 


pirmojo negilaus arimo galima vartoti — 


drapakavimas. 

£ Drapakavimu mes taip pat supurina- 
me dirvos paviršių ir pridengiame pikt- 
žolių sėklas. 
tikime dirva reikia suarti giliau ir palik- 
ti neakėtą ligi pavasario. 

Kas panašiai išdirbs savo rugienas, 
tas pavasarį turės daug mažiau darbo, 
o rudenį daug geresnius javus. Bet did- 
žiuma ūkininkų be zbėjo į tai atsakys: 
iš kur mes imsime tiek laiko? — Tai 
yra pasaka. Kas nori, tas visuomet su- 
siras laiko. Yra vietų, kur ir pas mus 
panašus žemės įdirbimas jau nuo senai 
praktikuojamas ir tenai ūkininkaams vi- 
suomet ištenka laiko. Kol dirvos kaip 
reikia neįdirbsite, toliai neturėsite gerų 
javų net tada, jei begales vartosite mine- 
ralinių trąšų. Be atatinkamo žemės 
įdirbimo mineralinės trąšos nieko ne- 
padės. Ir ką jos gali padėti, jai sėsite 
javus į išdžiovintą ir uždergtą piktžolė- 
mis dirvą. 


{Dirvos gilinimas| 


$ Viršuj jau buvo sakyta, kad prieš 
žiemą dirvą reikia giliau suarti. Dirvos 
gilinimas, tai yra gilesnis dirvos įdirbi- 
mas yra naudingas visiems augalams, 
bet ypatingai bulvėms ir šakniavaisiams. 
Giliau išdirbtoje žemėje augalai geriau 
įsišaknija, daugiau randa sau maisto ir 
be didesnio vargo pakenčia net ilgesnes 
sausumas. Todel kiek gali ūkininkai turi 
rūpintis žemę giliau įdirbti. 

Gilesnis žemės įdirbimas galima at- 
likti tiktai iš rudens, nes tada nėra pa- 
vojaus dirvą išdžiovinti. Pavasarį giles- 
nis žemės judinimas yra negeistinas, nes 
tai perdaug išdžiovintų dirvą. 

Jeigu dirbamasis dirvos sluoksnis 
gilus, tai tada gilesnis įdirbimas galima 
atlikti stačiai gilesniu arimu. Bei jei dir- 
bamanis dirvos sluoksnis plonas ir dy- 
koji žemė negiliai, tada gilus arimas ga- 
li būti kenksmingas. Apskritai, reikia vi- 
suomet vengti išversti į viršų dykąją, 
žemę. © 


Prieš žiemą ir šiame atsi- 


Kuomet negalima dirvos giliau arti, 
tai paskui plūgą galima leisti gilintojas, 
tai yra įrankis, kuris podirvį tiktai supu- 
rina, bet neišverčia jo į viršų. Panašus 


dirvos gilinimas su gilintojo pagalba at- | 


stoja gilų arimą. 

v. ka Reikia pastebėti, 
nimas reikalaus 
pastangų ir 
ūkininku, 
kus. Nėra 


kad dirvos gili- 
iš ūkininko nemaža 
reikia 
kad tą darbą sąžiningai atli- 
reikalo iš pradžių visas dir- 


vas gilinti ir būtų labai gera, jei pradžiai | 


ūkininkai pasistengtų giliau įdirbti tiktai 
bulvėms ir pašariniams burokams, kurie 
už gi ų žemės įdirbimą labiausiai būna 
dėkingi. Kadangi bulvės ir pašariniai 
burokai pas mus užima palyginti ma- 
žus plotus, tai tas darbas atlikti netaip 
jau bus sunku, ypatingai jei ūkininkui 
netruks gerų norų. 


Mėšlo vežimas. 


Bulvėms ir kitiems šakniavaisiams 
paprastai tręšiama mėšlu, kurį pas mus 
beveik visur išveža ir aparia pavasarį, 
dažniausia bulves sodinant. lai yra ne- 
tikęs paprotys. Bulvės ir 
mėgsta mėšlą, bet ne šviežią. Nuo švie- 
žio mėšlo bulvės duoda buinias virkš- 
čias, bet maža bulvių. 

Kur kas bulvės geriau nusiduoda 
tada, jei mėšlas joms apartas iš rudens, 
ypač kietesnėse molinėse diivose, Jei 
tokiose žemėse aparti mėšlą pavasarį, 
tai jis ilgai nesupus. 

Todel ūkininkai turi bulvėms ir pa- 


„šariniams burokams išvežti ir aparti mėš- 


lą iš rudens, ypač kietesnėse dirvose. 
Jei iš rudens to nepadarysite, tai pava- 
sarį ir neapsimokės daryti. 

Išvešti ir aparti mėšlą galima prieš 
žiemą. Mėšlas reikia aparti negiliai, nes 
kitaip jis ilgai nesupus. Jei norima kar- 
tu atlikti gilesnis arimas ir mėšlas apar- 
ti, tai reikia taip elgties: paskui plūgą 
eina moteris aiba vaikas ir su grėbliu 
patraukia mėšlą ant nuverstos vagos. 
Tada mėšlas apsiaria ne vagos dugne 
bet ant vagos, tai yra negiliai, 


M. P. 


Arklių pažandės (gelažonės). 


Arklių pažandės, arba gelažonės, yra 
limpama ir gana sunki liga. Užsikrečia 
ja dažniausiai jauni (2—5 metų amžiaus) 
arkliai. Bet gali užsikrėsti šia liga ir 
seni arkliai, jeigu yra silpni ir dar šita 
liga nėra sirge. Didžiausia priežastis li- 
gos, tai arklio peršaldymas, blogas oras 
ir jaunas amžius. Jaunieji daug sunkiau 
serga, negu senieji. Užsikrėtęs arklys jau 
4 dieną, o kartais 8 darosi liūdnas, 
greit silpnėja, labai nenoriai ėda pašarą 
ir pradeda kosėti. Po to už 1—2 dienų 
pradeda prunkšti smarkiai, o iš abiejų 
nosies pusių pradeda tekėti iš pradžios 
skysti, paskui tiršti, gleivėti pūliai. 

ios slogos metu pagerklėje, tarp žand- 
kaulių išauga kietas, kartais gan didelis 
guzas. Šis guzas po 6 ar 12 dienų pri- 
tvinksta ir dažniausiai poto trūksta, iš 
kurio pradeda varvėti geltoni pūliai su 
jo priemaišomis. Pratrūkus guzui, arklys 
greit pasveiksta. Atsitinka, kad guzas 
išauga ir viduryje gerklės. Tada liga 
tampa labai pavojinga, nes viduryje 
išaugę guzai gali pasmaugti arklį, arba 
jiems trūkus, užkrėsti visą, arklio kūną 
šia liga ir arklį tučtuojau pražudyti. Šiuo 
atvėju, reikia kuogreičiausiai skubėti pas 
veterinarą — gyvulių daktarą. 


Susirgęs arklys, jeigu kiek ėda, gali 
laisvai kvėpuoti ir turi nedidelį karštį 
(39° ar 409). Jį galima šerti šiečka (akse- 
Nu), šiltu vandeniu apipylus, geru šienu 
ar žole, sėlenomis (geriausia kvietinė- 
mis). Galima taipgi duoti iki pusantro 
gorčiaus avižų į pirą. Girdyti arklius 
reikia šiek tiek sušildytu vandeniu, bet 
jokiu būdu negalima duoti šalto. Šiliam 
orui esant, reikia arklys išvesti į ga- 
nyklą, nes karštas ir tvankus tvartas ken- 
kia jam ir užtraukia ilgesniam laikui 
ligą. Užaugus guzui, jeigu jis yra ma- 
žas, reikia jis trinti sušildytais, skystais, 
nesūdytais kiaulės taukais ir aprišti šilta 
vilnone skara, Šitaip elgiantis guzas grei- 


čiaužpritvinks ir truks. Bet jeigu guzas 
didelis, tada jis reikia trinti 4—5 kart į 
dieną štinkspiritu su linų aliejum (100 
gramų aliejaus gerai sumaišius su 50 gr. 
štinkspirito). Beto dar labai naudinga 
dėti sopulį 2 ar 3 kart per dieną karšta 
bulvių košę arba karštu vandeniu api- 
piltomis linų sėmenimis. Košė ar sė- 
menys reikia suvynioti į drobinį skarulj 
ar mažą tarbelę ir aprišti pridėjus vil- 
none skara. Kai guzas pritvinksta, tada 
jis darosi minkštas, O ypač pačioje vir- 
šūnėje. Pritvinkęs kartais pats trūksta, 
bet kartais reikia pradurti ar prapiauti. 
Laukti ilgai kol truks negalima. Norint 
prapiauti guzą, reikia pasiruošti aštrus 
"peilukas, kurio ašmenis reikia įkišti į 
verdantį vandenį 2 ar 3 minutėms, kad 
nusivalytų. Ataušus peiliukui, reikia jis 
paimti už ašmenų, kad pasiliktų tik ga- 
liukas kokio 11/4 cm. ilgumo. Tuo ga- 
liuku praduriame skylutę 1 centim. gi- 
lumo ir tokio platumo, kad lystų mažas 
pirščiukas. Kad skylė neužsitrauktų, rei- 
kia į ją įkišti švarios drobės kasnelį 
(dar geriau merliaus). Žaizda reikia 2— 
3 kart plauti atskiesta vandenyje karbo- 
lio rūkštimi, kad aplink neužaugtų dyka 
mėsa. Norint, kad pūliai greit išvarvėtų, 
reikia arklio galvą palaikyti garuose. 
Tas geriausia padaryti šitaip; paimti 
pusė kibiro šilto vandens, įmesti į kibi- 
rą karštą plytą ar akmenį, tada kibirą 
Įstatyti į maišą ir užmauti arkliui ant 
galvos, Arba galima įdėjus į tarbą kiek 
šieno, apypylti karštu vandeniu ir už- 
mauti ją ant galvos. Garai patekę arkliui 
į šnarvus pagreitina pūlių išvarvėjimą. 

Sveikstant arkliui, kuomet oras ge- 
ras, reikia leisti į ganyklą, nes tuomet 
jis besiganydamas laiko galvą nulenkęs 
ir tuo pačiu palengvina išvarvėti pū- 
jams, 


J. J. 


ištikrųjų būti geru ` 


šakniavaisiai 

VILNIAUSRYTOJUS 


Provokacijos dokumentas. 


Pereitame „Vilniaus Rytojaus“ n 
stovyklos Asavos miške, pirmas pradėjo 


Wil.“ Bet pasirodo, kad esama dar šlykštesnių provokatorių. 


numeryje minėjome, 


kad del lietuvių skautų 
provokuoti Vilniaus endekų organas „Dz. 
Štai Naugardėly išei- 


nąs laikraštukas „Žycie Nowogrėdzkie“ Nr. 204 (561), liepos mėn. 27 dieną įsidė- 
jo žinią, kurią paduodame originale, kad skaitytojai pamatytų kokiu būdu lenkų 
spauda provokuoja lietuvius ir bendrai kokiu tonu rašo. 


inelė skamba šitaip: 


Niech żyje „Woldemaras“ 


Tak jest „niech żyje Woldemaras“ wykrzykiwano niedawno w Ossowie, cze- 
mu z radosnym błyskiem w oczach przysłuchiwał się importowany z Kowieńsz- 
czyzny wajdelota nowoczesny ks. Szymkunas, proboszcz ossowski. Dalecy jesteśmy 
od szowinizmu, będąc jednocześn'e dla tego rodzaju panów może nawet za goś- 
cinni; okrzyki „niech żyje Woldemaras“ są chyba dla nas najmniej straszne, lecz 
już choćby dla samego autorytetu państwowego należy powiedzieć tym panom: 


„precz z łapami od polityki na ziemi 
nierza“. 


ušwieconej ofiarną krwią polskiego žo!- 


Žmogus Lietuwiszkas w sutanie sprowadził skautów, ktorzy pod światłym 
kierunkiem proboszcza uprawiają antypaństwową politykę litewską“. 

Tai yra eilinė lenkų spaudos provokacija, kurių užtinkame labai dažnai. Prie 
šios žinelės pridėti nėra ko. Ji pati už save kalba. Jei bent tiek, kad nuo pradžios 


iki galo yra melas, 


Prieš šią provokaciją, kaip girdėjome padaryta tam tikrų žingsnių. 


Griežtos priemonės prieš išdavimą ir 
| terorą. 


44 Pereito mėnesio pabaigoj karo lau- 
ko teismas Šiauliuose nagrinėjo V. Gali- 
nio ir kitų kaltinamųjų bylą, Visi buvo 
kaltinami baudžiamojo statuto papildy- 
mu ir pakeitimu ir ypatingų valstybės 
apsaugos įstatų paragrafu 14, punktais 
1—2. Teismo metu paaiškėjo, kad Gali- 
nis ir kiti priklausė „respublikos gyni- 
mo segai“, kurie ruošėsi prie ginkluoto 
sukilimo ir rengė eilę teroristinių aktų, 
gabeno iš užsienių ginklus ir sprogstamą- 
ją medžiagą. Be to, per kurjerius vedė 


su plečkaitininkų organizacija Vilniuje, 
tariant Paplausku ir kitais, šifruotą ko- 
respondenciją savo organizacijos reika- 
lais. Teismas, išklausęs liūdininkus ir 
apsipažinęs su materialiniais įrodymais, 
rado visus kaltais ir jų eilę pasmerkė 
mirti, o kitus nuteisė mežesnėmis bau- 
smėmis. Visi nuteisti mirti įteikė Res- 
publikos Prezidentui malonės prašy- 
mus, kurie visi buvo patenkintį ir mir- 
ties bausmė pakeista sunkiųjų darbų ka- 
lėjimu iki gyvos galvos. 


Trumpos žinios. 


— Estų sostinėn Revelin atplaukė 

Vokietijos karo laivynas, kuris ten išbus 
kelias dienas. 
K — Sio mėn. 1 d. Liublino kalėjime 
politiniai kaliniai buvo pakėlę maištą. 
Atėję gaisrininkai ir policija maištą ny- 
malšino. 

— Rumunijoj, Lupenos mieste su- 
streikavo 3000 angliakasių. Prasidėjus 
streikui tarp angliakasių ir žandarų įvy- 
ko susirėmimas. 16 angliakasių užmuš- 
ta, apie 200 sužeista. 

— Lenkų spauda vėl paleido prasi- 
manytų žinių apie tariamuosius žydų 
pogromus Kaune. Pasirodo, kad nieko 
panašaus nėra buvę, 

— Tautų Sąjungos Sekretarijatas pa- 
skelbė lenkų notą (pasiaiškinimus) del 
Lietuvos notos del plečkaitininkų vei- 
kimo. 

— Prancūzų užsienių reikalų minist. 
Briand'as prieš išvažiuodamas Hagon 
ministerijos sode suruošė rautą vokiečių 
studentams, 
Prancūzijoje. 


-— Lietuvos valstybė pirmą 1929 m. 
pusmetį turėjo 130 milijonų litų prieigų 
ir 117 milijonų litų išlaidų. 

— Liepos mėn. 25 dieną grįžtant iš 
Paryžiaus lenkų studentų ekskursijai, 
vienoje gelžkelio stotyje, prancūzų poli- 
cija sulaikė du lenkų studentus ir gero- 
kai sumušė. Po to sukaustę rankas pan- 
čiais pasodino kalėjiman. Del to atsiti- 
kimo lenkų spauda labai pasipiktinusi. 

— Pereitą antradienį Hagos mieste, 
Olandijoj, prasidėjo karo atlyginimų 
konferencija, kurioje dalyvauja Vokietija, 
Prancūzija, Anglija, Belgija, Italija ir Ja- 
ponija. 

— Laikraščiai praneša, kad dabarti- 
nis Rusijos diktatoriu Stalinas smarkiai 

„Sergąs ir delto negalįs dalyvauti politi- 
koje. Spėjama, kad padaryta ant jo pa- 
sikesinimas, nors nieko tikro nežinoma. 

— Popiežiaus valstybėje yra 500 pi- 
liečių, kurių tarpe 25 kurijos kardinolai, 


; AFi popiežiaus sargybos gvardija, jvairūs 
enas e i T dvasininkai, valdininkai ir t.t. 
100 vokiečių studentų. 
kurio priklauso virš 60 narių, turime 


Korespondentų Žiniai. 


Dažnai pasitaiko, kad atsiųstoj 
korespondencijoj nėra pažymėta nė 
valsčiaus, nė apskrities ir todel 
nežinia kur ją dėti. Beto dažnai 
korespondencijose nepaduota ko- 
respondento vardo, pavardės ir 
antrašo. 

Todel pranešame, kad gautos 
korespondencijos, kuriose nebus 
pažymėta valsčius ir apskritis, o 
taip pat bus nežinoma autoriaus 
pavardė — visai nebus dedamos, 


Švenčionių apskr. 


Krikonys, Melagėnų vals. Ilgus me- 
tus Šis: nemažas sodžius buvo vienas 
tamsiausių visoje apylinkėje. Bet dabar 
jau viskas kitaip. Prieš trejetą metų buvo 
įkurtas Šv. Kazimiero dr-jos skyrius, 


knygynėlį, skaitome knygas ir laikraš- 
čius. Malonu ypač tas, kad dabar susi- 
rinkęs šventadieniais jaunimas užuot se- 
novinių nepadorių blevizgojimų, pasita- 
ria, gražiai padainuoja ir padoriai pa- 
žaidžia. Išnyko taip pat ir degtinė, kuri 
kadaise tiek daug pridarydavo žmonėms 
nelaimių. Gaila tik, kad neturime savos 
mokyklos, ir esame priversti leisti vai- 
kus svetimon. J. Sarna. 


Suvalkų apskr. 


Burbiškiai, Krasnavo vals. Šio so- 
džiaus šv. Kaz. Dr-jos skyrius surucšė 
liepos 27 d. viešą vakarą, Buvo vaidin- 
ta: „Bajoras Gaidys“ 5 v. kom, Mono- 
logas „Žydo pasakojimas“, padeklamuo- 
ta eilių ir choras padainavo keletą liau- 
dies dainelių. Vaidinimas pavyko gerai. 
Taip gi ir visa kita. Tvarka iš tiesų gali 
būti pavyzdžiu visiems vakarams. Publika 
laikė vadinimo užsilaikė labai rimtai. 
Po vaidinimo jaunimas pažaidė ir pašoko. 


Vakaras ir jo tvarka labai malonų įspū- 
dį paliko žiūrėtojuose. Laukiame dau- 
giau tokių vakarų! T—is. 


Bubeliai, Krasnavo valsč. Liepos 14 
d. Bubelių šv. Kaz. Dr. skyrius suruošė 
viešą vakarą. Buvo vaidinta: „Vargšas 
Tadas“ 2 v. kom. ir „Nesipriešink“ 1v. 
kom., padeklamuota keleta eilučių ir 
juokai be žodžių. Vaidinimas pavyko 
puikiai. Šio sodžiaus juunimas dar pir- 
mu kart pasirodė scenoje, bet atliko 
dalyką puikiai. Ziūrėtojai gavo įspūdžio, 
kad mato profesionalus artistus. Publi- 
kos buvo daug ir ji užsilaikė labai ne- 
rimtai taip, kad tvarkdarai negalėjo pa- 
laikyti tvarkos, o skirstantis jaunuomenei 
į namus kelyje įvyko peštynės, kur vie- 
nas asmuo buvo sunkiai sužeistas. Šis 
įvykis ir sugadino gerą vakaro nuotaiką. 
Labai skaudu, kad mūsų krašte yra to- 
kių įaunuolių, kurie tarpusavio nesusi- 
pratimus baigia pagalba peilio, ar šiaip 
įrankio kaulų  laužymui. Tikimės, 
kad ateityj to nebus. Nes tas visa žemi- 
na „mūsų lietuvių vardą akyvaizdoj kita- 
taučių. Bubelių šv. Kaz. D-jos skyriui 
reikia palinkėti, kad ir dangiau statytų 
vakarų—tik kad geriau pvižiūrėtų tvar- 
kos publikoje! T--is, 


Žagarai, Beržnyko valsč. Šiame kai- 
me yra įsteigtas Sv. Kazimiero draugi- 
jos skyrius, kuris šių metų liepos 28 
dieną mokinio V. Mačionio rūpesniu, 
surengė vakarą. Buvo suvaidinta 3 veik- 
smų drama „Katriutė“. Be to du mono- 
logai, eilės ir choras. Artistai nors pir- 
mą kartą pasirodė scenoje, tačiau roles 
atliko gana gerai, ypač Jokūbas, Rožytė 
ir lekus, likusieji pusėtinai. Taipogi la- 
bai patiko ir monologas „Pranašas“ 

kurs labai prajuokino publiką. Vakaras 
užbaigtas žaismais ir šokiais. 


Maximus. 
Breslavės apskr., 


Kaniūkai, Dūkšto valsč. Didelis tai 

lietuvių apgyventas sodžius, kuris turi 
gana gražaus jaunimo. Tik labai gaila, 
kad toks didelis jaunimo būrelis yra dar 
giliausiame užsnūdime ir gludi tamsu- 
moje. Sodžiaus berniukai mato sau dau- 
giau naudos iš stikliuko baltaakės, ne 
kaip iš laikraščių ir kitų naudingų da- 
lykų. Bet labiausiai nedovanotina tėvams, 
kurie nesistengia prižiūrėti savo vaikų, 
kurie dažnai neduoda pereiti ramiai per 
sodžių, jeigu tik pasirodys koks sveti- 
mas žmogus, tuojaus pradeda mėtyti 
plytgaliais ir lazdomis. Tėvai turėtų dau- 
giau domės kreipti į savo vaikų auklėji- 
mą, kad iš jų sulaukti gerų susipratusių 
lietuvių, o ne kokių pramuštgalvių, kurie 
tik dergtų lietuvio vardą. 
Galima pagirti tik sodžiaus mergai- 
tės ir keletą ūkininkų, kurie skaito lai- 
kraščius ir yra šiek tiek susipratę. Mer- 
gaitės pasižymi savo dainelėmis, kurias- 
jos dažnai padainuoja. Prie progos ver- 
ta paminėti, kad rengiant gretimam Bi- 
kėnų sodžiuje vakarą, Kaniūkų mergai- 
tės nepatingėjo pavaikščioti į Bikėnus 
pasimokyti dainelių, kurias paskui gra- 
žiai scenoje padainavo. 

Taigi valio dainininkės, tegul ir to- 
liau nenutilsta jūsų skambios dainelės, 
tegul jos žadina iš miego mūsų apsnū- 
dusius brolius, gal jie įsiklausę į gražias 
lietuviškas dainele jas pamylės ir ims 
po truputį atbusti, 


Ąžuolėlis. 


Nepriklausomoj Lietuvoj. 


Lietuvių skautai Anglijoje. 


Pereito mėn. 28 d. išvyko Anglijon 
lietuvių skautų delegacija, susidedanti iš 
5 asmenų. Lietuvos skautai išbus An- 
glijoj 2 savaites ir dalyvaus tarptautinėje 
viso pasaulio skautų stovykloje, kuri yra 
įtaisyta Birkenhido mieste. 


Iškilmingas Amerikos lietuvių priė- 
mimas. 


Liepos mėn. 26 d. Lietuvos Viešbu- 
ty „Trijų kunigaikščių“ salėje buvo su- 
ruoštas iškilmingas Amerikos lietuvių, 
atvykusių Lietuvon paviešėti priėmi- 
mas. Iškilmingoje vakarienėje dalyvavo 
nemažas būrys žymiųjų Amerikos lietu- 
vių, kaip pavyždžiui didžiausios Ameri- 
kos lietuvių organizacijos „S.L.A“ pir- 
mininkas St. Gegužys ir kiti, Dalyvavo 
taip pat viešįs dabar Nepr. Lietuvoje 
Laikinojo Vilniaus Lietuvių Komiteto 
pirmininkas p. K. Stašys. 


Pral. Alšausko byla, 


Lietuvos laikraščiai praneša, kad pral. 
Alšausko byla bus nagrinėjama Kauno 
apygardos teisme spalių mėn. 5 dieną. 
Iki šiol dar neišaiškinta ar byla bus na- 
grinėjama prie uždarų durų, ar prie at- 
darų. 


Įdomus senelis. 


Lietuvos laikraščiai praneša, kad Ro- 
kiškio apskr, Svedasų miestely gyvena 
senis, turįs 115 metų. Jis yra dar gana 
stiprus ir sveikas, turi gerą atmintį, ge- 
rai mato ir girdi. Taip pat dirba visus 
darbus, kai tuo tarpu jo sūnūs pasenę, 
vos bepaeiną su lazdomis. Beto senelis 
šiemet žada vesti šeštą kartą. Jaunimui 
dažnai pasakoja įvairių atsitikimų iš 
praeities. 


Gen. Daukantas išvyko Brazilijon. 


Šio mėn. 7 d. buvęs Lietuvos karo 
reikalų ministeris gen. T. Daukantas iš- 
vyko Brazilijon 3 mėnesiams. Generolo 
Daukanto kelionės tikslas — mokslinės 
studijos. Be to gen. Daukantas yra ga- 
vęs iš vidaus reikalų ministerijos kaiku- 
rių nurodymų del emigracijos klausimų 
išaiškinimo. 

Generol. Daukantas sugrįšiąs Lietu- 
von lapkričio mėnesio pradžioje. - 


Baudžia už „šventės“ minėjimą. | 


Kauno kriminalinė policija „pabaigė 
tardymą. del. rugpiūčio .1. dienos: kamu- 
nistų „šventės“. Atsakomybėn patraukta 
48 asmens ir karo komendanto nutari- 
mu 18 jų nubausta 000 litų, kiti: gavo 
mažesnes bausmes. ' 


Suimta komunistės. 


Pereitą atradienį Šiauliuose krimina- 
linė policija suėmė tris žydės, kurios 
mėtė komunistų proklamacijas. Visos 
trys komunistės padėtos kalėjime. 


Kauno policija ieško rusų caro, „sū- 
raus“. 


Kauno kriminalinė policija gavo iš 
Berlino policijos prezidijumo fotografinę 
kortelę, kurioje aprašoma jauno žmo- 
gaus išvaizda, kuris savę vadina Alek- 
sieju, rusų caro sūnumi. Jis net turįs 
Aleksiejaus Nikolojaus vardu dokumen- 
tus, ir sakosi išsigelbėjęs 1918 m. šau- 
dant jo šeimyną. Dokumentuose paduo- 
tas asmens aprašymas ir gimimo datos 
atatinka tikrajam Nikalojaus sūnui. Ber- 
lino policijos žiniomis, tasai „caro sū- 
nus“ dabar turįs gyventi Kaune. 


Naujas anglų konsulas. 


Šiomis dienomis atvyko Kaunan nau- 
jaus Anglijos konsulas Tomas Person, 
kuris jau pradėjo eiti savo pareigas. 


Savivaldybių rinkimai. 


Lietuvos laikraščiai praneša, kad Lie- 
tuvoje rinkimai į savyvaldybes prasidės 
laukų darbams pasibaigus. Rinkimai pir- 
miausiai bus padaryti provincijoje, vėliau 
Kaune. Sav.valdybių rinkimai bus pada- 
ryti sulig naujojo savivaldybių įstatymo. 


Evengel. Reformatų bažnyčios sukak- 
tuvės, i 


Šio mėn. 4 d. Kėdainių evengelikų- 
reformatų bažnyčioj buvo atlaikytos iš- 
kilmingos pamaldos del 300 metų tos 
bažnyčios pastatymo. Sią evengelikų-re- 
formatų bažnyčią prieš 300 metų pastatė 
kunigaikštis Krištopas Radvilas, 

Lietuvos prekybos santykiai su Sovie- 
tų Rusija. 


Laikraščiai praneša, kad paskutiniu 
metu prekybos santykiai tarp Lietuvos 
ir Sovietų Rusijos kas kartas labiau ple- 
čiasi. Iš Sovietų Rusijos gabenama Lie- 
tuvon cukrus, žibalas. Sovietų Rusija 
supirkinėja gana daug prekių Lietuvoje, 
kaip tai metalinius išdirbinius, celiulio- 


V ILN 


zą. Beto Sovietų Rusija perka daug ar- 
klių Lietuvoj. 


Lietuvos kiaušiniai turi pasisekimą. 


Laikraščiai praneša, kad birželio mė- 
nesį iš Lietuvos išvežta Anglijon 4015 
dėžių kiaušinių, viso labo 5 790,960 
kiaušinių. Matyt Lietuvos kiaušiniai turi 
gerą pasisekimą užsienyje, kad tiek daug 
jų gabenama. 


VIETOS KRONIKA. 


Vieniems diversininkai, kitiems 
„Geležinis Vilkas“. 


Pereitą savaitę Paberžės apylinkėj pa- 
demarkacinėj linijoj pasirodė keletas 
žmonių, kurie susitikę su lenkų pasienio 
kareiviais keletą kartų iššovę. Gavus 
tą žinią Vilniuje, kaikuriose lenkų lai- 
kraščių redakcijose kilo panika. „Kur. 
Wil” pranešė, kad tai būsią greičiausiai 
diversininkai, o „Dz. Wil.“ pagautas iš- 
gąsčio balsu ėmė šaukti: „Geležinis Vil- 
kas“. Iš tiesų baimė vistik turi dideles 
akis, 


Kasmetai legalizuoja. 


„Kur. Wil.“ pranešimu, lenkų admi- 
nistracijos vyriausybė šiomis dienomis 
galutinai lėgalizavusi Lietuvių Švietimo 
Draugiją „Kultūrą“. Nejaugi kasmetai 
legalizuojama draugijos, o gal „Kultūra“ 
čia daro kitus kokius šposus. 


Konfiskuoja. 


Miesto storastos įsakymu liepos mėn. 
21 dieną lenkų. policija sukontiskavo 
gudų laikraštį „Swiet“ 7 Nr. Redaktorius 
traukiamas teismo atsakomybėn. 


Lenkų teatras užsidaro. 


Artimiausiu metu nusi0s veikęs ilgus 
metus gyvavęs Vilniuje lenkų, teatras 
„Lutnia“, nes vaivadija šiomis dienomis 
atsakiusi duoti leidimą teatro direktoriui 
Rychtowskiui. Nedavimo priežastis yra 
ta, kad Varšuvos artistai išnomavę „Re- 
dutos“ teatrą pastatė sąlygą, kad kito 
lenkiško teatro Vilniuje nebūsią. 

Tuo būdu vietiniai žmonės šalinami, 
o jų vieton kviečiaini iš Varšuvos ir Kro- 
kuvos. 


Perspėjamos mergaitės. 


Del dažnai pasikartojančių jaunų 
mergaičių prapuolimo, Lenkijos Vidaus 
reikalų ministerija išsiuntinėjusi vaiva- 
dijoms aplinkraštį, kad šios per savo or- 
ganus perspėtų gyventojus, ypatingai 
jaunas mergaites, vykstančias miestuosna 
ieškoti tarnysčių, kad jos būtų atsargics, 
nes paskutiniu metu labai siaučią paleis- 
tuvingų namų agentai, kalbindami mer- 
gaites į visokius užsiėmimus, o paskui 
jas išveža į kitas valstybes. Todel ge- 
riausia būtų, kad sodžiaus mergaitės, 
neužsitikrinusios sau vietos ir neturėda- 
mos mieste gerų pažįstamų, nevyktų 
miestuosna ieškoti tarnysčių. 


Gudai reikalauja amnestijos. 
Spauda praneša, kad gudų darbinin- 
kų atstovų klubas yra nutaręs reikalauti 


nuteistiesiems hramadininkams  amne- 
stijos. 


Prof. Gerulis Vilniuje. 


Pereitą savaitę atvyko -Vilniun Leip-' 


cigo universiteto profesorius Gerulis, 
žymus lietuvių kalbos žinovas ir keletos 
lietuvių. kalbos mokslo veikalų. autorius. 
Prof. Gerulis, kaip tenka patirti, atvyko 
lietuvių kalbos studijų reikalais ir tam 
tikslui išvažiavo į provinciją, kur. turės 
progos susipažinti su lietuvių, kalbos vie- 
tinėmis tarmėmis. 


Leidėjas ir Atsak. Redaktorius Julius Navikas 


„pievas. 


Priėmė ar nepriėmė? 


Lenkų spaudoj pasirodė žinių, kad 
Pastavės apskrity 1000 pravoslavų pri- 
ėmę unitų tikėjimą. Tuo tarpų tą žinią 
rusu laikraštis „Naša ZŽižh“, griežtai 
užginčyja ir vadina ją lenkų spaudos pra- 
simanymu. 


Kalidorius Katedros aikštėj. 


Bekasant žemę Katedros aikštėje dar- 
bininkai užtiko požeminį kalidorių, ku- 
ris eina į Gedimino kalno pusę. Kalido- 
rius labai didelis,apie 7 metrus pločio ir 
gana aukštas. Jame stovi kokio metro 
aukštumo vanduo. Kaip ilgas yra šis 
kalidorius, tuo tarpu neištirta, nes pirma 
reikės išpumpuot vanduo ir pravėdinti, 
Spėjama, kad tai yra Lietuvos kunigai- 
kščių požemiuis susisiekimas, kuris bu- 
vo padarytas po pilies rūmais. 


Užpuolimai nesiliauja. 


Prieš keletą dienų važiuojant iš Vil- 
niaus Eišiškėn kelyje užpuolė banditai 
pirklį L. Ablaskiną, ir suterorizavę pa- 
ėmė i00 auksinų. Po to pabėgo miškan. 
Policija nesugavo užpuolikų. 

Bendrai paskutiniu metu kas kartas 
dažniau pasitaiko užpuolimų ir net žu- 
dymų. 


Nauji doleriai. 


Nors nesenai Amerikoje pasirodė 
nauji doleriai, bet jų yra ir Vilniuje, tik 
tuo tarpu nedaug. Nauji doleriai yra 
bent kiek mažesni už senuosius. Senieji 
kursuos dar keletą melų ir apie jų išė- 
mimą iš apyvartos bus pranešta spaudoj. 


Gudai prieš lenkų Išleistą gudišką 
elementorių. 


Nesenai išėjo iš spaudos Lvove gu- 
diškas elementorius, kurį parašė St. L. 
Majewski's. Tame elementoriuje įvesta 
lenkiškos „cz“ i „sz“ užuot „Č“ ir „Š“. 
Taip pat geografiniame skyriuje kaiba- 
ma tik apie Lenkijos gyvenamąsias vie- 
tas, Del šio elementoriaus užprotestavo 
gudų ūkio ir kultūros institutas ir pri- 
pažino jį gudų švietimo reikalams kenk- 
smingu. 


Kas gi važinės? 


Spaudoj pasirodė žinių kad artimiau- 
siu metu Vilniuje bus įsteigta Fordo 
automobilių fabriko skyrius, kuris iš- 
dirbinės automobilius. Kyla betgi klau- 
simas, kas tais automobiliais važinės, 
jei daugumas gyventojų neturi duonos, 


Rugiapiūtė jau pasibaigė. 


Iš, provincijos praneša, kad daugelyje 
vietų rugiapiūtė jau pasibaigė ir ūkininkai 
naudodamiesi gražiu Oru suvežė rugius, 
kurie šiemet išdžiūvo be lietaus. Taip 
pat daugumas ūkininkų jau pašienavo 

Naujokų ėmimas lapkričio mėn. 


„Kurjer Wil.“ praneša, kad šiemet 
1908 metų naujokų ėmimas: kariuomę- 
nėn, bus: del techninų kliūčių atidėtas 
iki lapkričio mėnesio. Paprastai naujokai 
buvo imami spalių mėnesį.- 


tAUS RYTOJUS 


Laiškas iš Amerikos. 


Kun. N. Raštutis, 


r „Vilniaus Rytojaus“ Redakciją, 


Gerb. Kunige: 


Sulig lietuvių atsišaukimo del Lietu- 
vos badaujančių Rochestero katalikai 
lietuviai padarė rinkliavą tarp vietinių 
lietuvių ir siunčia šimtą dolerių (per 
pačią gauta 881 auks, Red.). 

Komiteto ir visų aukotojų yra noras, 
kad tuos pinigus sunaudot vien tik ba- 
daujantiems, neišskyrus jų pažiūrų 

Pirm. P. Pekunas, 
Kas. J. Vaicekevičius. 
Sec, V. J. Butrimaitis. 


Sekcija-Komitetas 881 auks. iš Bro- 
lių amerikiečių yra gavęs ir nuoširdžiai 


dėkoja. 
SEKCIJA-KOMITETAS, 


Redakcijos atsakymai. 
Kaziui Miškiniui. 
Ačiū. 

Leon. Čepuliui. Už „Kelią“ dar Tam- 
sta skolingas 2 auks. Tokiu būdu iki ga- 
metų reikia sumokėti 6 auks. 

Nikro Šaniui. Pinigus gavom. Ačiū. 

P. Timinėliui. Atsiųstą mums strai- 
psnį gavome ir sunaudosime. Prašome 
mūsų neužmiršti ir toliau. 


Pinigus gavome. 


34(40) Nr 


Aukos. 


Nukentėjusiems del nederliaus šelpti. 
Liko (žiūr. „V. R.“ Nr. 28) 82,77 sk. 


P. R. 1 auks. 


Uršulė Didžiovaitė 1 auks. 
Rochestero lieiuviai 881 auks. 
Kartu 965,77 sk. 
Iš jų nusiųsta; 
Drucminų sodž. 58 auks. 
Petkūniškių „ 70 auks. 
Balusiškių » 30 auks. 
Kumpinių » 50 auks. 
Usionių a 100 auks. 
Išsiųsta viso lobo 408 auks. 


Liko 657,77 sk. 


ESKO TĖVŲ. 


Laike pasaulinio karo paklydusi nuo 
tėvų mergaitė Malvina Krakovinaitė. Ti- 
kiai pavardės neatsimena, tik atsimena 
krikšto motiną Katriną Pirščiukienę. 
Žodziškių parapijos Ponižianų sodž. 
Švenčionių apskr. Tėvai prašomi atsilie- 
pti į „Vilniaus Rytojaus“ redakciją Vil- 


nius šv. Jono gatvė Nr. 8-1 

1929 m. rugpiūčio 15 d. ketvirtadienį, 
ruošiama 


v. Kazimiero Dr-jos skyriuose susibūrusio jaunimo 


DIDELĖ EKSKURSIJA. 


Ekskursijos dalyviai 9 valandą rytą renkasi i Vidiškes; 

v. Mišių, visi vyksta numatyton vieton, kur bus 

suvaidinta 2—3 komedijėlės, išklausyta viena-kita paskaita, 

padainuota, pažaista, pašokta pritariant dūdų orkestrai ir t.t. 
Visų prašoma atsilankyti kuoskaitlingiausia. 


„Vidiškės, Palušės, Daugeliškio ir kitų gretimų parapijų 
išklausius 


Ekskursijos Rengėjai. 


Rudens sštojamieji egzaminai 


VYTAUTO DIDŽIOJO GIMNAZIJOJE 


(Vilnius, Pilypo g-vė, 3) 


paskirti šiomis dienomis: 


į II — VIII klases rugsėjo mėn 


LS i 
Į I kl. priimami vaikai nuo 9 /a ligi 12 metų, į II kl. 10'|-—14 m., 
11 


„Il kl. 


l — 14 m. ir t. t 


(Kuratorijos leista piimti ir truputį vyresni vaikai, negu čia nurodyta). 
Norintieji atiduoti savo vaikus gimnazijon, privalo paduoti prašymus Direk- 
cijos vardu ligi šių metų rugpiūčio mėn. 31 dienos; prie prašymo reikia 
pridėti vaiko gimimo metrikai. (būtinai) ir kitų mokyklų pažymėjimai, jei- 

gu prieš tai kur norsvaiko buvo mokytasi. 


Pastaba. 


Į VIII klasę priimama tik Kuratorijai leidus, 
Mokslo metų pradžia rugsėjo 3 dieną. 


DIREKCIJA. 


Švenčionių. Gimnazijoje 


stojamieji egzaminai į visas klases 
rugpiūčio 30 ir 31 d. 9 val ryto 
Šiemet atidaroma ir VII klasė. 


Kas nori įstoti į gimnaziją, turi iš anksto atsiųsti 
prašymą, gimimo: metrikus ir mokyklos pažymėjimą. 

Pirmon klasėn priimami nuo 9!'/; metų iki 13, kitų. 
klasių amžius metais keliamas. 


Direkcija. 


„RUCH“ Spaustuvė, Totorių: g. 


